EUROPA-KOMMISSIONEN Bruxelles, den 26.10.2017 COM(2017) 632 final RAPPORT FRA KOMMISSIONEN TIL EUROPA-PARLAMENTET OG RÅDET om de bestemmelser, som hver institutions ansættelsesmyndighed vedtager med henblik på gennemførelse af denne vedtægt





RAPPORTENS FORMÅL Institutionerne kan anvende vedtægten for tjenestemænd og ansættelsesvilkårene for øvrige ansatte på deres personale i overensstemmelse med princippet om de enkelte institutioners uafhængighed. Som led i vedtægtsreformen fra 2014 har medlovgiverne indført nye mekanismer for at øge overholdelsen af lovgivningen og styrke en effektiv forvaltning. Denne rapport er en af disse nye mekanismer. Sammen med Domstolens nye register er rapporten et værktøj, der giver større åbenhed og fremmer en konsekvent anvendelse af personalevedtægten. Der er fokus på følgende områder i rapporten: → Konsekvent anvendelse af personalevedtægten: I afsnit 1 gennemgås den grundlæggende retlige ramme. Det vurderes, i hvilket omfang personalevedtægten sikrer en harmoniseret og ensartet gennemførelse af bestemmelserne heri. → Åbenhed: I afsnit 2 redegøres udtømmende for alle de gennemførelsesbestemmelser, som ansættelsesmyndighederne har vedtaget, og der tegnes således et klart og tydeligt billede af den aktuelle situation i de forskellige institutioner. → Overholdelse: I afsnit 3 vurderes det, i hvilket omfang institutionerne har overholdt den retlige ramme som fastsat i vedtægten og ansættelsesvilkårene for øvrige ansatte. → Forvaltning: I afsnit 4 vurderes de nuværende mekanismer, der er indført for at sikre en effektiv forvaltning af institutionerne og agenturerne. → Konklusioner: I afsnit 5 opsummeres konklusionerne vedrørende den aktuelle situation med hensyn til gennemførelsesbestemmelser, og der foreslås yderligere foranstaltninger til fremme af en konsekvent anvendelse af personalevedtægten.



BEGRUNDELSE 1. RETSGRUNDLAG

I henhold til personalevedtægten skal Kommissionen hvert tredje år aflægge en rapport om de bestemmelser, som hver institutions ansættelsesmyndighed har vedtaget med henblik på gennemførelse af personalevedtægten. Udarbejdelsen af en sådan rapport indgår i en bredere ramme, der blev indført ved vedtægtsreformen i 2014. Denne ramme skal sikre åbenhed og gøre disse bestemmelser tilgængelige for EU's borgere. Den omfatter også et register, der føres af EU-Domstolen, hvor institutionerne og agenturerne registrerer de bestemmelser, de selv vedtager. Denne rapport er den første redegørelse for disse bestemmelser siden indførelsen af rapporteringsforpligtelsen. 2. INDSAMLING AF OPLYSNINGER TIL BRUG FOR RAPPORTEN Kommissionen har konsulteret det register, der føres af EU-Domstolen, i forbindelse med udarbejdelsen af rapporten. Kommissionen har efterfølgende verificeret bestemmelserne hentet fra registret for at sikre, at rapporten omfatter alle institutionernes og agenturernes afgørelser til gennemførelse af personalevedtægten. Kommissionen har i denne forbindelse sammenlignet disse bestemmelser med de bestemmelser, som andre institutioner og agenturer har sendt direkte til Kommissionen. Indsamlingen af oplysninger blev afsluttet den 30. april 2017. 3. RAPPORTEN I HOVEDTRÆK Beskrivelse af gennemførelsesbestemmelser Rapporten giver et overblik over de forskellige typer bestemmelser, som enten kan vedtages af en ansættelsesmyndighed med henblik på gennemførelse af personalevedtægten eller af en myndighed, der har kompetence til at indgå ansættelseskontrakter, med henblik på gennemførelse af ansættelsesvilkårene for øvrige ansatte, og der redegøres for proceduren for vedtagelse af disse bestemmelser. Kvantitativ vurdering Efter aftale med de berørte institutioner har Kommissionen udarbejdet detaljerede tabeller over situationen i hver af de ti institutioner i perioden fra den 1. januar 2014 til den 31. december 2016. På grundlag af disse tabeller har Kommissionen udarbejdet en generel tabel med en oversigt over situationen i de forskellige institutioner. En anden generel tabel indeholder en samlet oversigt over de gældende bestemmelser i agenturerne pr. 31. december 2016. I tabellerne identificeres de områder, på hvilke de respektive ansættelsesmyndigheder eller myndigheder, der har kompetence til at indgå ansættelseskontrakter, har vedtaget bestemmelser, og i hvilket omfang de enkelte myndigheder har gjort brug af deres beslutningsbeføjelser. Kvalitativ vurdering/overholdelse Det drøftes i rapporten, hvordan ansættelsesmyndighederne eller de myndigheder, der har kompetence til at indgå ansættelseskontrakter, har overholdt den ramme, der er opstillet i vedtægten og ansættelsesvilkårene for øvrige ansatte, idet der lægges særlig vægt på områder, hvor myndighederne (endnu) ikke har gjort brug af deres beslutningsbeføjelser. Der gives et overblik over præsentationen af gennemførelsesbestemmelserne i EU-Domstolens register. Forvaltning Selv om det i henhold til vedtægten og ansættelsesvilkårene for øvrige ansatte er muligt at vedtage individuelle bestemmelser, der afspejler forskellige administrative forhold, er der indført forskellige mekanismer til at harmonisere bestemmelser og praksis, både på interinstitutionelt niveau og for agenturerne. I rapporten redegøres for disse forskellige forvaltningsmekanismer til fremme af en mere ensartet anvendelse af vedtægten og ansættelsesvilkårene for øvrige ansatte.

a) Bestemmelser vedtaget ved fælles overenskomst mellem EU-institutionerne ("Règles arrêtées d'un commun accord") I henhold til vedtægten og ansættelsesvilkårene for øvrige ansatte kan visse bestemmelser vedtages ved fælles overenskomst mellem EU-institutionerne. Der er tale om bestemmelser på følgende områder: Personalevedtægten Artikel 10 Procedure for udnævnelse af medlemmer af Vedtægtsudvalget Artikel 27 + bilag II, artikel 2 De nærmere bestemmelser om Det Fælles Paritetiske Samarbejdsudvalgs (COPARCO) konstituering Artikel 37 Udarbejdelse af en fortegnelse over organer med tilknytning til Unionen Artikel 45 Evne til at arbejde på et tredje sprog inden første forfremmelse Artikel 57 Årlig ferie Artikel 61 Liste over helligdage samt øvrige fridage Artikel 72 Sygeforsikring Artikel 73 Forsikring mod risikoen for erhvervssygdomme og ulykker Artikel 76a Finansiel støtte til forhøjelse af pensionen for en efterlevende ægtefælle, der har en alvorlig eller langvarig sygdom, eller som er handicappet Bilag VII, artikel 17 Særlig ordning for overførsel af en del af vederlaget Ansættelsesvilkårene for øvrige ansatte Artikel 28a Anvendelse af bestemmelserne om tildeling af arbejdsløshedsunderstøttelse til midlertidigt ansatte Vedtægten fastsætter ikke proceduren for vedtagelse af bestemmelser ved fælles overenskomst mellem EU-institutionerne. Institutionerne har udviklet følgende procedure over tid: PROCEDUREN FOR VEDTAGELSE AF BESTEMMELSER VED FÆLLES OVERENSKOMST MELLEM INSTITUTIONERNE Udarbejdelse af et forslag til bestemmelse gennem interinstitutionel samordning

Kollegiet af administrationschefers vedtagelse af forslaget Kommissionens tjenestegrenes udarbejdelse af et udkast til bestemmelse Høring af Vedtægtsudvalget med henblik på udtalelse Kommissionens færdiggørelse af teksten og fremsendelse til alle institutionerne Ansættelsesmyndigheden for den enkelte institutions vedtagelse af teksten og fremsendelse til Domstolens præsident Domstolens præsidents oprettelse af en aftale mellem institutionerne BESTEMMELSER VEDTAGET VED FÆLLES OVERENSKOMST MELLEM INSTITUTIONERNE b) Almindelige gennemførelsesbestemmelser ("Dispositions générales d'exécution") I henhold til vedtægten og ansættelsesvilkårene for øvrige ansatte har ansættelsesmyndigheden og den myndighed, der har kompetence til at indgå ansættelseskontrakter, særlige beføjelser til at vedtage almindelige gennemførelsesbestemmelser. Der er tale om bestemmelser på følgende områder: Personalevedtægten

Artikel 27 Hensigtsmæssige foranstaltninger, hvis der er blevet konstateret en væsentlig skævhed i tjenestemændenes fordeling på nationalitet Artikel 32 Indplacering på løntrin ved ansættelsen Artikel 42a Forældreorlov, enlige forsørgere Artikel 43 Årlig udtalelse vedrørende kvalifikationer, tjenstlig indsats og adfærd Artikel 45a, stk. 5 Udpegelse af en AST-tjenestemand til en AD-stilling Artikel 72, stk. 1 Godtgørelse af lægeudgifter Bilag VII, artikel 3, stk. 1 Uddannelsestillæg Bilag VII, artikel 9, stk. 1 Flytteudgifter Bilag VII, artikel 13a Udgifter i forbindelse med tjenesterejser Bilag VIII, artikel 11, stk. 2 Indgående overførsel af pensionsrettigheder Bilag IX, artikel 2, stk. 3 Administrative undersøgelser Bilag X, artikel 1 Tjenestemænd, der gør tjeneste i et tredjeland Bilag X, artikel 3 Særlig anvendelse af bilag X på tjenestemænd, der midlertidigt er forflyttet til hovedsædet Ansættelsesvilkårene for øvrige ansatte Artikel 12, stk. 1 Hensigtsmæssige foranstaltninger, hvis der er blevet konstateret en væsentlig skævhed i fordelingen af de midlertidigt ansattes nationalitet Artikel 12, stk. 5 Ansættelsesprocedurer for midlertidigt ansatte Artikel 54 Omklassificering af midlertidigt ansatte som omhandlet i artikel 2, litra f) Artikel 56 Ansættelse og brug af midlertidigt ansatte i henhold til artikel 2, litra f) Artikel 79 Anvendelse af kontraktansatte Artikel 82, stk. 6 Ansættelse af kontraktansatte

Artikel 86 Indplacering af kontraktansatte I modsætning til bestemmelser, der vedtages ved fælles overenskomst mellem institutionerne, bestemmes indholdet af almindelige gennemførelsesbestemmelser af de enkelte institutioner i henhold til princippet om de enkelte institutioners uafhængighed som arbejdsgiver som anerkendt i artikel 13, stk. 2, i traktaten om Den Europæiske Union og artikel 298 i traktaten om Den Europæiske Unions funktionsmåde. For så vidt angår godtgørelse af lægeudgifter inden for rammerne af den fælles sygesikringsordning, har Kommissionen imidlertid vedtaget almindelige gennemførelsesbestemmelser, der gælder for ansatte i alle institutionerne og agenturerne, på grundlag af en fælles ordning vedrørende sygeforsikring for tjenestemænd i Den Europæiske Union. I henhold til artikel 110, stk. 1, i vedtægten og artikel 141, første afsnit, i ansættelsesvilkårene for øvrige ansatte vedtages almindelige gennemførelsesbestemmelser af den kompetente myndighed i hver institution efter høring af Personaleudvalget og Vedtægtsudvalget. PROCEDUREN FOR VEDTAGELSE AF Den enkelte institutions udarbejdelse af et forslag til almindelige gennemførelsesbestemmelser, når institutionen vedtager sine egne almindelige gennemførelsesbestemmelser (hvis de almindelige gennemførelsesbestemmelser gælder generelt for eller vedrører alle institutioner: udarbejdelse af et interinstitutionelt udvalg eller en interinstitutionel arbejdsgruppe) ALMINDELIGE GENNEMFØRELSESBESTEMMELSER (GIP) Drøftelse i kollegiet af administrationschefer (kun hvis de almindelige gennemførelsesbestemmelser gælder generelt for eller vedrører alle institutioner) Høring af institutionens personaleudvalg med henblik på udtalelse Høring af Vedtægtsudvalget med henblik på udtalelse Institutionens færdiggørelse af teksten Institutionens ansættelsesmyndigheds vedtagelse af bestemmelserne

ALMINDELIGE GENNEMFØRELSESBESTEMMELSER I henhold til artikel 142 i ansættelsesvilkårene for øvrige ansatte gælder de almindelige gennemførelsesbestemmelser i artikel 110 i vedtægten for de ansatte, der er nævnt i disse ansættelsesvilkår, i det omfang bestemmelserne i vedtægten ved disse vilkår er gjort anvendelige på disse ansatte. c) Andre gennemførelsesbestemmelser I henhold til vedtægten og ansættelsesvilkårene for øvrige ansatte har den enkelte institutions ansættelsesmyndighed og myndighed med kompetence til at indgå ansættelseskontrakter desuden beføjelser til at vedtage andre gennemførelsesbestemmelser uden nærmere angivelse af proceduren for vedtagelse. I et enkelt tilfælde (når Kommissionens tjenestemænd arbejder i en EU-delegation, og når EU-Udenrigstjenestens tjenestemænd som led i deres arbejde udfører opgaver for Kommissionen) har Kommissionen og EU-Udenrigstjenesten fælles beføjelser i medfør af vedtægtens artikel 96. Der kan vedtages andre gennemførelsesbestemmelser på følgende områder: Personalevedtægten Artikel 2 Fastlæggelse af ansættelsesmyndighedens beføjelser Artikel 5 Fastlæggelse af stillingstyper Artikel 9 Sammensætningen af organer og de nærmere bestemmelser om deres virke (udvalg) Artikel 22c Whistleblowing (rapportering af uregelmæssigheder) Artikel 51 Procedurer ved utilstrækkelig faglig indsats Artikel 55, stk. 3 Rådighedstjeneste Artikel 55, stk. 4 Flekstidsordninger Artikel 55b Delejob Artikel 56 Overarbejde Artikel 96 Kommissionens tjenestemænd, som arbejder i en EU-delegation, og EU-Udenrigstjenestens tjenestemænd, der som led i deres arbejde udfører opgaver for Kommissionen Bilag IVa, artikel 5 Deltidsbeskæftigelse Bilag VII, artikel 13, stk. 2, litra b) Tabel for tjenesterejser i tredjelande

Bilag IX, artikel 30 Disciplinær forfølgning Bilag X, artikel 2 Forflyttelse af tjenestemænd, der gør tjeneste i et tredjeland Bilag X, artikel 5 Bolig til tjenestemænd, der gør tjeneste i et tredjeland Bilag X, artikel 10 Godtgørelse for levevilkårene Bilag X, artikel 23 Godtgørelse af husleje til tjenestemænd, der gør tjeneste i et tredjeland Bilag XIII, artikel 30, stk. 3 Indplacering af tjenestemænd, som har særligt ansvar som "kontorchef eller tilsvarende" eller "konsulent eller tilsvarende" inden den 31. december 2015 Ansættelsesvilkårene for øvrige ansatte Artikel 125 Parlamentariske assistenter Hvis vedtægten og ansættelsesvilkårene for øvrige ansatte ikke udtrykkeligt åbner mulighed for at vedtage andre gennemførelsesbestemmelser, har institutionerne vedtaget sådanne bestemmelser, når de vedtægtsmæssige bestemmelser skal gennemføres på grundlag af mere specifikke bestemmelser. Proceduren for vedtagelse af disse andre gennemførelsesbestemmelser afhænger af den pågældende institutions administrative praksis. KONSEKVENT ANVENDELSE AF PERSONALEVEDTÆGTEN → Institutionerne kan anvende vedtægten og ansættelsesvilkårene for øvrige ansatte på deres personale i overensstemmelse med princippet om de enkelte institutioners uafhængighed. Denne uafhængighed udøves inden for den retlige ramme, der er fastsat i vedtægten. → Vedtægten indeholder særlige mekanismer, der skal sikre en fælles interinstitutionel tilgang, når der er behov for harmonisering på et område.



AFSNIT 2. KVANTITATIV VURDERING ÅBENHED

→ Hvilke bestemmelser er blevet vedtaget, og på hvilke områder? → Hvordan er situationen i de forskellige institutioner? → Hvordan er situationen i de forskellige agenturer? a) Gennemførelsesbestemmelser i institutionerne I overensstemmelse med artikel 13 traktaten om Den Europæiske Union og artikel 1, 1a og 1b i vedtægten er følgende ti institutioner omfattet af denne rapport: -Europa-Parlamentet (EP) -Rådet (R) -Europa-Kommissionen (KOM) -Den Europæiske Unions Domstol (Domstolen) -Revisionsretten -Tjenesten for EU's Optræden Udadtil (EEAS/EU-Udenrigstjenesten) -Det Europæiske Økonomiske og Sociale Udvalg (EØSU) -Regionsudvalget (CdR) -Den Europæiske Ombudsmand (Ombudsmanden) -Den Europæiske Tilsynsførende for Databeskyttelse (EDPS). Med henblik på udarbejdelsen af denne rapport har de ni andre institutioner fremsendt deres gennemførelsesbestemmelser til Kommissionen. Kommissionen har desuden konsulteret det register, der føres af Domstolen. På grundlag af dette input og efter aftale med de berørte institutioner har Kommissionen udarbejdet følgende detaljerede tabeller over situationen i hver af de ti institutioner: -En liste over bestemmelser vedtaget ved fælles overenskomst mellem institutionerne (bilag I) -Ti tabeller vedrørende almindelige gennemførelsesbestemmelser og andre gennemførelsesbestemmelser vedtaget af den enkelte institutions ansættelsesmyndighed eller myndighed med kompetence til at indgå ansættelseskontrakter (bilag II.1-II.10)

-En generel tabel med en komparativ oversigt over gennemførelsesbestemmelser i de forskellige institutioner til vedtægten og ansættelsesvilkårene for øvrige ansatte (bilag III). Tabellerne er baseret på en fælles metodologi: -De indeholder de gennemførelsesbestemmelser, der i det mindste delvist har været gældende i den periode, der er omfattet af rapporten (fra den 1. januar 2014 til den 31. december 2016). -Gennemførelsesbestemmelserne er opdelt på forskellige emner, som følger strukturen i vedtægten og ansættelsesvilkårene for øvrige ansatte. -Gennemførelsesbestemmelserne identificeres på grundlag af referencenummer, ikrafttrædelsesdato og, hvis det er relevant, udløbsdato. Følgende optællingsmetode er anvendt: -Gennemførelsesbestemmelserne er optalt på grundlag af listerne for de enkelte institutioner (bilag I og II.1-II.10) -En gennemførelsesbestemmelse er kun talt med én gang, også selv om den vedrører flere emner. -En bestemmelse om ændring af en allerede eksisterende bestemmelse er ikke medregnet særskilt. -Hvis en gennemførelsesbestemmelse er blevet erstattet i løbet af den periode, der er omfattet af rapporten, er kun én gennemførelsesbestemmelse medregnet. ANTAL GENNEMFØRELSESBESTEMMELSER VEDTAGET AF INSTITUTIONERNE Bestemmelser vedtaget ved fælles overenskomst Almindelige gennemførelsesbestemmelser Andre gennemførelsesbestemmelser Afgørelser i alt Parlamentet 10 17 28 55 Rådet 10 15 23 48 Kommissionen 10 22 57 89 Domstolen 10 11 15 36 Revisionsretten 10 10 23 43 EU-Udenrigstjenesten 10 23 38 71 EØSU 10 8 23 41 Regionsudvalget 10 14 25 49 Ombudsmanden 10 15 9 34 EDPS 10 16 11 37 I alt 100 151 252 503 Ovenstående tal viser, at institutionernes regulering ikke har samme omfang. Der er forskellige årsager til dette fænomen: Da EU-traktaterne sikrer de enkelte institutioner uafhængighed i udførelsen af deres respektive opgaver (jf. artikel 13 i traktaten om Den Europæiske Union og artikel 298 i traktaten om Den Europæiske Unions funktionsmåde), har de enkelte institutioner udviklet forskellig praksis for vedtagelse af gennemførelsesbestemmelser. Visse emner, der er mindre relevante for visse institutioner, har givet anledning til vedtagelse af gennemførelsesbestemmelser i andre institutioner. Her kan f.eks. nævnes beføjelsen i artikel 1, tredje afsnit, i bilag X til vedtægten til at vedtage almindelige gennemførelsesbestemmelser vedrørende tjenestemænd, der gør tjeneste i et tredjeland (som er blevet anvendt af Kommissionen og EU-Udenrigstjenesten, men ikke af de andre institutioner). Vedtægten og ansættelsesvilkårene for øvrige ansatte indeholder ligeledes selektive beføjelser, der kun gælder for en institution, f.eks. artikel 72, stk. 1, tredje afsnit, i vedtægten, hvori det bestemmes, at institutionernes ansættelsesmyndigheder kan bemyndige en af dem til at fastsætte reglerne for godtgørelse af lægeudgifter (en beføjelse, som i sidste ende er blevet overdraget til Kommissionen), og artikel 125, stk. 1, i ansættelsesvilkårene for øvrige ansatte, som bemyndiger Europa-Parlamentet til at vedtage gennemførelsesbestemmelser med henblik på anvendelsen af bestemmelserne om parlamentariske assistenter ved intern afgørelse. Nogle gange fører forskellige lovgivningsteknikker til forskellige kvantitative resultater. En institution kan f.eks. regulere flere relaterede områder i en enkelt gennemførelsesbestemmelse, mens en anden institution kan vedtage flere bestemmelser vedrørende disse områder. Der er ligeledes forskelle mellem institutionernes retlige nomenklatur. Syv institutioner har f.eks. vedtaget almindelige gennemførelsesbestemmelser vedrørende forældreorlov, mens tre institutioner har valgt at vedtage andre gennemførelsesbestemmelser på samme område. b) Gennemførelsesbestemmelser i agenturerne

I denne rapport redegøres der ligeledes for gennemførelsesbestemmelser vedtaget af agenturer, der var gældende den 31. december 2016. Det drejer sig om følgende 48 agenturer som omhandlet i artikel 1a, stk. 2, i vedtægten: -6 forvaltningsorganer -34 decentrale agenturer -8 fællesforetagender. 1) Situationen før vedtægtsreformen i 2014 I henhold til vedtægtens artikel 110, stk. 1, i den affattelse, der var gældende inden ikrafttrædelsen af 2014-reformen, vedtager agenturerne efter høring af deres respektive personaleudvalg og efter aftale med Kommissionen de nærmere bestemmelser, der er nødvendige for gennemførelsen af vedtægten. 2) Situationen efter vedtægtsreformen i 2014 Med vedtægtsreformen fra 2014 blev der etableret en ny ramme for agenturernes vedtagelse af gennemførelsesbestemmelser til vedtægten. Det generelle princip, der er indført ved vedtægtens artikel 110, stk. 2, er, at de gennemførelsesbestemmelser, som Kommissionen vedtager, finder tilsvarende anvendelse på agenturerne. Med henblik herpå giver Kommissionen straks agenturerne meddelelse, når den har vedtaget sådanne gennemførelsesbestemmelser. Kommissionen har ikke givet agenturerne meddelelse om de bestemmelser, der var trådt i kraft før vedtægtsreformen i 2014. Princippet om tilsvarende anvendelse gælder kun for gennemførelsesbestemmelser vedtaget af Kommissionen, som Kommissionen har givet agenturerne meddelelse om. Som en undtagelse fra princippet om tilsvarende anvendelse kan et agentur efter at have hørt sit personaleudvalg og efter at have opnået Kommissionens godkendelse beslutte at vedtage individuelle afgørelser ved: -at undlade at anvende nogle af Kommissionens bestemmelser (fravalg) -at vedtage bestemmelser, som afviger fra Kommissionens bestemmelser -at vedtage bestemmelser om andre emner end dem, der er omfattet af Kommissionens vedtagne bestemmelser. Kommissionen har også udviklet en mekanisme, hvorved den kan informere agenturerne om sin horisontale godkendelse af sådanne individuelle afgørelser, uden at agenturerne behøver at indgive en formel anmodning (forhåndsgodkendelse). På grundlag af input fra agenturerne har Kommissionen udarbejdet en generel tabel med en sammenfatning af antal og typer gennemførelsesbestemmelser i agenturerne, der var gældende den 31. december 2016. Denne generelle tabel er indeholdt i bilag IV til denne rapport. Den er baseret på følgende metodologi: -Den vedrører agenturernes gældende gennemførelsesbestemmelser pr. 31. december 2016.

-Den følger strukturen i vedtægten og ansættelsesvilkårene for øvrige ansatte for at gøre det lettere at identificere de forskellige områder, inden for hvilke agenturerne har vedtaget gennemførelsesbestemmelser. -I tabellen skelnes der mellem forskellige scenarier for agenturernes vedtagelse af bestemmelser. Tabellen viser navnlig, hvordan de mekanismer, der er blevet indført siden 2014, har fungeret i praksis. VIRKNINGERNE AF DE MEKANISMER, DER ER BLEVET INDFØRT SIDEN 2014

Gennemførelsesbestemmelser vedtaget af Kommissionen efter reformen i 2014 og meddelt agenturerne Gennemførelsesbestemmelser i agenturerne, der finder tilsvarende anvendelse efter reformen i 2014 (artikel 110, stk. 2, i vedtægten) Fravigelser efter 2014 (egne bestemmelser eller fravalg, herunder anmodninger under behandling) 23 593 201 Horisontale forhåndsgodkendelser fra Kommissionen Gennemførelsesbestemmelser vedtaget af agenturerne på grundlag af en forhåndsgodkendelse 14 284 ÅBENHED → Rapporten indeholder en udtømmende redegørelse for situationen i de forskellige institutioner. → I rapporten redegøres for alle gennemførelsesbestemmelserne på grundlag af en fælles metodologi, hvilket gør det muligt at anvende en komparativ tilgang på tværs af institutionerne for derved at øge åbenheden. → I rapporten vurderes virkningerne af de harmoniseringsmekanismer, der er indført for agenturerne siden 2014.



AFSNIT 3. KVALITATIV VURDERING/OVERHOLDELSE OVERHOLDELSE → Har institutionerne overholdt rammen for vedtægten og ansættelsesvilkårene for øvrige ansatte? → Hvad er status for registret, der føres af Domstolen?

a) Overholdelse af vedtægten og ansættelsesvilkårene for øvrige ansatte I det følgende gøres der rede for, i hvilket omfang de specifikke beføjelser til at vedtage gennemførelsesbestemmelser, som den enkelte institutions ansættelsesmyndighed og myndighed med kompetence til at indgå ansættelseskontrakter er blevet tillagt i vedtægten og ansættelsesvilkårene for øvrige ansatte, er blevet anvendt (se nedenfor i den stiplede ramme). Derudover redegøres der i rapporten for de områder, inden for hvilke institutionerne har vedtaget gennemførelsesbestemmelser, der ikke er udtrykkeligt hjemlet i vedtægten og ansættelsesvilkårene for øvrige ansatte. Personalevedtægten Afsnit I – Almindelige bestemmelser Artikel 2 – Udøvelse af de beføjelser, som tilkommer ansættelsesmyndigheden De fleste institutioner har udøvet beføjelserne til at vedtage gennemførelsesbestemmelser om udøvelsen af de beføjelser, som tilkommer ansættelsesmyndigheden. Nogle institutioner har gjort brug af muligheden for at overdrage disse beføjelser til en anden institution eller et interinstitutionelt organ. Artikel 5, stk. 4 – Beskrivelse af de enkelte stillingstypers funktioner og kompetenceområder De fleste institutioner har gjort brug af muligheden i henhold til vedtægten for at foretage en mere detaljeret beskrivelse af de enkelte stillingstypers funktioner og kompetenceområder. Artikel 5, stk. 4, og artikel 30, stk. 3, i bilag XIII – Indplacering af tjenestemænd, som har særligt ansvar som "kontorchef eller tilsvarende" eller "konsulent eller tilsvarende" inden den 31. december 2015 De fleste institutioner har fastsat bestemmelser om undtagelse fra artikel 30, stk. 3, i bilag XIII til vedtægten vedrørende ansættelse af tjenestemænd i lønklasserne AD 9 til AD 14, som har særligt ansvar som "kontorchef eller tilsvarende" eller "konsulent eller tilsvarende" inden den 31. december 2015. Artikel 9, stk. 2 – Sammensætningen af organer og de nærmere bestemmelser om deres virke (udvalg) Nogle institutioner har anvendt beføjelsen til at fastlægge sammensætningen af de i artikel 9, stk. 1, i vedtægten nævnte organer og de nærmere bestemmelser om deres virke. Artikel 10 – Procedure for udnævnelse af medlemmer af Vedtægtsudvalget Alle institutionerne har efter fælles aftale vedtaget proceduren for udnævnelse af medlemmer af Vedtægtsudvalget i henhold til vedtægtens artikel 10. En række institutioner har desuden vedtaget gennemførelsesbestemmelser på følgende områder, der er omfattet af afsnit I i vedtægten: handicap, foranstaltninger af social art, sundheds- og sikkerhedsstandarder og forflyttelse. Afsnit II – Tjenestemandens rettigheder og pligter Artikel 22c – Interne bestemmelser om whistleblowing (rapportering af uregelmæssigheder) Alle institutionerne har vedtaget interne bestemmelser om whistleblowing i henhold til vedtægtens artikel 22c.

En række institutioner har desuden vedtaget gennemførelsesbestemmelser på følgende områder, der er omfattet af afsnit II i vedtægten: etik og integritet, chikane, virksomhed uden for tjenesten, finansielt ansvar og uddannelse. Afsnit III – Tjenestemandskarrieren Artikel 27 – Hensigtsmæssige foranstaltninger, hvis der er blevet konstateret en væsentlig skævhed i tjenestemændenes fordeling på nationalitet I henhold til artikel 27 har institutionerne mulighed for at træffe hensigtsmæssige foranstaltninger, hvis der er blevet konstateret en væsentlig skævhed i tjenestemændenes fordeling på nationalitet, som ikke er objektivt begrundet. Disse hensigtsmæssige foranstaltninger skal begrundes og må aldrig føre til, at der ved ansættelse anvendes andre kriterier end de meritbaserede kriterier. Før der træffes sådanne hensigtsmæssige foranstaltninger, vedtager ansættelsesmyndigheden almindelige gennemførelsesbestemmelser. På tidspunktet for færdiggørelsen af denne rapport havde ingen institutioner vedtaget sådanne gennemførelsesbestemmelser. Artikel 27, artikel 2 i bilag II – De nærmere bestemmelser om Det Fælles Paritetiske Samarbejdsudvalgs (COPARCO) konstituering Alle institutionerne har efter aftale vedtaget de nærmere bestemmelser om Det Fælles Paritetiske Samarbejdsudvalgs konstituering som fastsat i artikel 2 i bilag II til vedtægten. Artikel 32 – Indplacering på løntrin ved ansættelsen Alle institutionerne har vedtaget almindelige gennemførelsesbestemmelser i henhold til vedtægtens artikel 32, der gør det muligt at tildele en tjenestemand en anciennitetsforbedring på maksimalt 24 måneder for at tage hensyn til den pågældendes erhvervserfaring. Artikel 37 – Udarbejdelse af en fortegnelse over organer med tilknytning til Unionen Alle institutionerne har i fællesskab udarbejdet en fortegnelse over organer med tilknytning til Unionen i henhold til artikel 37, litra b), andet led, i vedtægten. Artikel 42a – Forældreorlov, enlige forsørgere Alle institutionerne har vedtaget gennemførelsesbestemmelser om forældreorlov, herunder om anerkendelse af enlige forsørgere med henblik på at fordoble orlovens varighed i henhold til artikel 42, litra a), første afsnit, i vedtægten. Artikel 43 – Årlig udtalelse vedrørende kvalifikationer, tjenstlig indsats og adfærd Alle institutionerne har vedtaget gennemførelsesbestemmelser om årlige udtalelser vedrørende kvalifikationer, tjenstlig indsats og adfærd i henhold til artikel 43, første afsnit, i vedtægten. Artikel 45 – Evne til at arbejde på et tredje sprog inden første forfremmelse Alle institutionerne har ved indbyrdes aftale vedtaget bestemmelser til gennemførelse af kravet til tjenestemænd om at påvise, at de har evne til at arbejde på et tredje sprog, før deres første forfremmelse, jf. vedtægtens artikel 45, stk. 2. Artikel 45a – Udnævnelse af en AST-tjenestemand til en AD-stilling Ni institutioner har vedtaget almindelige gennemførelsesbestemmelser, der giver mulighed for at udnævne en tjenestemand i ansættelsesgruppe AST til en stilling i ansættelsesgruppe AD i henhold til vedtægtens artikel 45a, stk. 5. Artikel 51 – Procedure ved utilstrækkelig faglig indsats Fem institutioner har vedtaget interne bestemmelser med henblik på at fastslå, håndtere og afhjælpe tilfælde af utilstrækkelig faglig indsats på en rettidig og hensigtsmæssig måde i henhold til vedtægtens artikel 51, stk. 1.

En række institutioner har desuden vedtaget gennemførelsesbestemmelser på følgende områder, der er omfattet af afsnit III i vedtægten: udnævnelse af seniormanagere, mellemledere, udstationering, tjenestefrihed af personlige årsager, familieorlov, forfremmelse, pension og ærestjenestemand. Afsnit IV – Tjenestemandens arbejdsvilkår Artikel 55, stk. 3 – Rådighedstjeneste Institutionerne har ikke fastsat nærmere regler for anvendelsen af bestemmelserne om rådighedstjeneste i henhold til vedtægtens artikel 55, stk. 3. Artikel 55, stk. 4 – Arbejdstid/flekstidsordninger Otte institutioner har indført flekstidsordninger i henhold til vedtægtens artikel 55, stk. 4. Artikel 55a og artikel 5 i bilag IVa – Deltidsarbejde Otte institutioner har fastsat nærmere regler for anvendelsen af bestemmelserne om deltidsarbejde i henhold til artikel 5 i bilag IVa til vedtægten. Artikel 55b – Delejob En enkelt institution har fastsat nærmere regler for anvendelsen af bestemmelserne om delejob i henhold til artikel 55b, tredje afsnit, i vedtægten. Artikel 56 – Overarbejde Ni institutioner har fastlagt proceduren for godkendelse af overarbejde i henhold til vedtægtens artikel 56. Artikel 57 – Årlig ferie Institutionerne har ikke vedtaget bestemmelser efter fælles aftale om årlig ferie i henhold til vedtægtens artikel 57. Ni institutioner har vedtaget deres egne bestemmelser på dette område. Artikel 61 – Liste over helligdage samt øvrige fridage Alle institutionerne har efter fælles aftale udarbejdet en liste over helligdage samt øvrige fridage i henhold til vedtægtens artikel 61. En række institutioner har desuden vedtaget gennemførelsesbestemmelser på følgende områder, der er omfattet af afsnit IV i vedtægten: telearbejde, barselsorlov, sygeorlov og ubegrundet fravær. Afsnit V – Tjenestemandens indtægter og sociale sikring Artikel 62 og artikel 17 i bilag VII – Overførsel af en del af vederlaget Alle institutionerne har efter fælles aftale fastlagt bestemmelser om overførsel af en del af tjenestemandens vederlag i henhold til artikel 17, stk. 1, i bilag VII til vedtægten.

Artikel 67, stk. 1, litra c), og artikel 3 i bilag VII – Uddannelsestillæg Alle institutionerne har fastlagt almindelige gennemførelsesbestemmelser vedrørende uddannelsestillæg i henhold til artikel 3, stk. 1, i bilag VII til vedtægten. Artikel 71 og artikel 9 i bilag VII – Flytteudgifter Alle institutionerne har vedtaget almindelige gennemførelsesbestemmelser eller andre gennemførelsesbestemmelser om flytteudgifter i henhold til artikel 9, stk. 1, tredje afsnit, i bilag VII til vedtægten. Artikel 71 og artikel 13, stk. 2, litra b), i bilag VII – Tabel for tjenesterejser i tredjelande En enkelt institution har fastsat og tilpasset udgifterne i tabellen for tjenesterejser i landene uden for medlemsstaternes europæiske område i henhold til artikel 13, stk. 2, litra b), i bilag VII til vedtægten. Artikel 71 og artikel 13a i bilag VII – Udgifter i forbindelse med tjenesterejser Otte institutioner har fastlagt almindelige gennemførelsesbestemmelser vedrørende udgifter i forbindelse med tjenesterejser i henhold til artikel 13a i bilag VII til vedtægten. Artikel 72 – Sygesikring Alle institutionerne har efter fælles aftale vedtaget en sygeforsikringsordning i henhold til artikel 72, stk. 1, første afsnit, i vedtægten. Artikel 72 – Godtgørelse af lægeudgifter På grundlag af en bemyndigelse fra alle institutionerne i henhold til artikel 72, stk. 1, tredje afsnit, i vedtægten har Kommissionen vedtaget regler for godtgørelse af udgifter, som gælder for alle institutionerne. Artikel 73 – Forsikring mod risikoen for erhvervssygdomme og ulykker Alle institutionerne har efter fælles aftale vedtaget en ordning om forsikring mod risikoen for erhvervssygdomme og ulykker i henhold til vedtægtens artikel 73, stk. 1. Artikel 76a – Finansiel støtte til forhøjelse af pensionen for en efterlevende ægtefælle, der har en alvorlig eller langvarig sygdom, eller som er handicappet Alle institutionerne har efter fælles aftale fastsat gennemførelsesbestemmelser om finansiel støtte til forhøjelse af pensionen for en efterlevende ægtefælle, der har en alvorlig eller langvarig sygdom, eller som er handicappet i henhold til vedtægtens artikel 76a. Artikel 77 og artikel 11 i bilag VIII – Indgående overførsel af pensionsrettigheder Otte institutioner har vedtaget almindelige gennemførelsesbestemmelser vedrørende fastsættelse af det antal pensionsgivende tjenesteår, som tjenestemanden, der indtræder i Unionens tjeneste efter at have fratrådt en stilling i en administration eller en national eller international organisation eller udøvet lønnet virksomhed eller selvstændig erhvervsvirksomhed godskrives i Unionens pensionsordning for den tidligere tjenesteperiode, jf. artikel 11, stk. 2, andet afsnit, i bilag VIII til vedtægten. En række institutioner har desuden vedtaget gennemførelsesbestemmelser på følgende områder, der er omfattet af afsnit V i vedtægten: familietillæg, husstandstillæg ved særlig afgørelse, personer, der sidestilles med et forsørgelsesberettiget barn, årlige rejseudgifter, hjemsted, lån og forskud, beregning af pensionsrettigheder og invaliditetsydelse. Afsnit VI – Disciplinærordning

Artikel 86, artikel 2, stk. 3, og artikel 30 i bilag IX – Administrative undersøgelser og disciplinær forfølgning Seks institutioner har vedtaget gennemførelsesbestemmelser om administrative undersøgelser og disciplinær forfølgning i henhold til artikel 2, stk. 3, og artikel 30 i bilag IX til vedtægten. Afsnit VII – Klageadgang En enkelt institution har vedtaget gennemførelsesbestemmelser om klageadgang i henhold til artikel 90 og 91 i vedtægten. Afsnit VIIIa – Særlige bestemmelser for EU-udenrigstjenesten Artikel 96 – Kommissionens tjenestemænd, som arbejder i en EU-delegation, og EU-Udenrigstjenestens tjenestemænd, der udfører opgaver for Kommissionen Kommissionen og EU-Udenrigstjenesten er nået til enighed om de nærmere bestemmelser vedrørende kravet til Kommissionens tjenestemænd, som arbejder i en EU-delegation, om at tage imod ordrer fra delegationschefen, og kravet til tjenestemænd i EU-Udenrigstjenesten, der varetager opgaver for Kommissionen, om at tage imod ordrer fra Kommissionen, i henhold til vedtægtens artikel 96. Afsnit VIIIb – Særlige undtagelsesbestemmelser for tjenestemænd, der gør tjeneste i et tredjeland Artikel 101a og artikel 1 i bilag X – Tjenestemænd, der gør tjeneste i et tredjeland Kommissionen og EU-Udenrigstjenesten har vedtaget almindelige gennemførelsesbestemmelser, som gælder for EU-tjenestemænd, der gør tjeneste i et tredjeland, i henhold til artikel 1, tredje afsnit, i bilag X til vedtægten. Artikel 101a og artikel 2 i bilag X – Forflyttelse af tjenestemænd, der gør tjeneste i et tredjeland Institutionerne har ikke fastsat nærmere gennemførelsesbestemmelser om forflyttelse gennem en særlig procedure benævnt "mobilitetsproceduren" som omhandlet i artikel 2, andet afsnit, i bilag X til vedtægten. Artikel 101a og artikel 3 i bilag X – Særlig anvendelse af bilag X på tjenestemænd, der midlertidigt er forflyttet til hovedsædet Institutionerne har ikke vedtaget almindelige gennemførelsesbestemmelser for anvendelsen af bilag X til vedtægten på tjenestemænd, der midlertidigt er forflyttet til hovedsædet, jf. artikel 3 bilag X til vedtægten. Artikel 101a og artikel 5 i bilag X – Bolig til tjenestemænd, der gør tjeneste i et tredjeland Kommissionen og EU-Udenrigstjenesten har fastsat nærmere bestemmelser om tilrådighedsstillelse af en bolig til tjenestemænd i henhold til artikel 5, andet afsnit, i bilag X til vedtægten. Artikel 101a og artikel 10 i bilag X – Godtgørelse for levevilkårene Kommissionen og EU-Udenrigstjenesten har fastsat nærmere bestemmelser om godtgørelse for levevilkårene i henhold til artikel 10, andet afsnit, i bilag X til vedtægten. Artikel 101a og artikel 23 i bilag X – Godtgørelse af husleje til tjenestemænd, der gør tjeneste i et tredjeland Kommissionen og EU-Udenrigstjenesten har fastsat nærmere bestemmelser om godtgørelse af husleje i henhold til artikel 23, fjerde afsnit, i bilag X til vedtægten.

Kommissionen og EU-Udenrigstjenesten har desuden vedtaget gennemførelsesbestemmelser på følgende områder, der er omfattet af afsnit VIIIb og bilag X til vedtægten: hvileferie, valuta og vægtning, godtgørelse til tjenestemænd, der gør tjeneste i tredjelande, midlertidigt boligtilskud og udgifter til transport, sygeforsikring og ulykkesforsikring. Ansættelsesvilkårene for øvrige ansatte Afsnit II – Midlertidigt ansatte Artikel 12, stk. 1, tredje afsnit – Hensigtsmæssige foranstaltninger, hvis der er blevet konstateret en væsentlig skævhed i fordelingen af de midlertidigt ansattes nationalitet I henhold til artikel 12, stk. 1, tredje afsnit, har institutionerne mulighed for at træffe hensigtsmæssige foranstaltninger, hvis der er blevet konstateret en væsentlig skævhed i fordelingen af de midlertidigt ansattes nationalitet, som ikke er berettiget ud fra objektive kriterier. Disse hensigtsmæssige foranstaltninger skal begrundes og må aldrig føre til, at der ved ansættelse anvendes andre kriterier end de meritbaserede kriterier. Før der træffes sådanne hensigtsmæssige foranstaltninger, vedtager den myndighed, der har kompetence til at indgå ansættelseskontrakter, almindelige gennemførelsesbestemmelser. På tidspunktet for færdiggørelsen af denne rapport havde ingen institutioner vedtaget sådanne gennemførelsesbestemmelser. Artikel 12, stk. 5 – Ansættelsesprocedurer for midlertidigt ansatte Fem institutioner har vedtaget gennemførelsesbestemmelser for ansættelsesprocedurerne for midlertidigt ansatte i henhold til artikel 12, stk. 5, i ansættelsesvilkårene for øvrige ansatte. Artikel 28a, stk. 10 – Anvendelse af bestemmelserne om tildeling af arbejdsløshedsunderstøttelse til midlertidigt ansatte Alle institutionerne har ved fælles overenskomst fastsat en ordning vedrørende tildeling af arbejdsløshedsunderstøttelse til midlertidigt ansatte i medfør af artikel 28a, stk. 10, i ansættelsesvilkårene for øvrige ansatte. Artikel 54 – Omklassificering af midlertidigt ansatte – artikel 2, litra f), i ansættelsesvilkårene De fleste agenturer har på grundlag af Kommissionens forhåndsgodkendelse vedtaget almindelige gennemførelsesbestemmelser for indplacering af midlertidigt ansatte (artikel 2, litra f), i ansættelsesvilkårene) i den umiddelbart højere lønklasse, jf. artikel 54, andet afsnit, i ansættelsesvilkårene for øvrige ansatte. Artikel 56 – Ansættelse og brug af midlertidigt ansatte – artikel 2, litra f), i ansættelsesvilkårene De fleste agenturer har på grundlag af Kommissionens forhåndsgodkendelse vedtaget almindelige gennemførelsesbestemmelser for procedurerne for ansættelse og brug af midlertidigt ansatte (artikel 2, litra f), i ansættelsesvilkårene), jf. artikel 56 i ansættelsesvilkårene for øvrige ansatte. En række institutioner har desuden vedtaget gennemførelsesbestemmelser på følgende områder, der er omfattet af afsnit II i ansættelsesvilkårene for øvrige ansatte: generelle politikker for ansættelse og brug af midlertidigt ansatte, omklassificering af midlertidigt ansatte og barsel med løn. Afsnit IV – Kontraktansatte Artikel 79, stk. 2 – Anvendelse af kontraktansatte Alle institutionerne har vedtaget almindelige gennemførelsesbestemmelser for anvendelsen af kontraktansatte i henhold til artikel 79, stk. 2, i ansættelsesvilkårene for øvrige ansatte. Artikel 82, stk. 6 – Ansættelse af kontraktansatte Alle institutionerne har vedtaget almindelige gennemførelsesbestemmelser for ansættelsesprocedurerne for kontraktansatte i henhold til artikel 82, stk. 6, i ansættelsesvilkårene for øvrige ansatte.

Artikel 86, stk. 1 – Indplacering af kontraktansatte Alle institutionerne har vedtaget almindelige gennemførelsesbestemmelser for indplaceringen af kontraktansatte i henhold til artikel 86, stk. 1, i ansættelsesvilkårene for øvrige ansatte. Kommissionen har også vedtaget gennemførelsesbestemmelser for kontraktansatte i delegationer. Afsnit V – Lokalt ansatte Kommissionen og EU-Udenrigstjenesten har vedtaget gennemførelsesbestemmelser for lokalt ansatte i delegationer. Afsnit VI – Særlige rådgivere Kommissionen har vedtaget gennemførelsesbestemmelser for særlige rådgivere. Afsnit VII – Parlamentariske assistenter Artikel 125 – Parlamentariske assistenter Europa-Parlamentet har ved intern afgørelse vedtaget gennemførelsesbestemmelser med henblik på anvendelsen af bestemmelserne om parlamentariske assistenter i henhold til artikel 125, stk. 1, i ansættelsesvilkårene for øvrige ansatte. b) Registret forvaltet af Domstolen Siden februar 2014 har fortegnelsen over de bestemmelser, der vedtages af ansættelsesmyndigheden i de enkelte institutioner og agenturer, været offentligt tilgængelig via internetapplikationen "Communication and Information Resource Centre for Administrations, Businesses and Citizens (Circabc)", der kan konsulteres via en særlig ECAS-konto (European Commission Authentication Service). Registret har følgende dokumentstruktur: Afsnit Beskrivelse 1. Personalevedtægten (vedtægten) og ansættelsesvilkårene for øvrige ansatte (ansættelsesvilkårene) "De bestemmelser der finder anvendelse på tjenestemænd i Den Europæiske Union, og de ansættelsesvilkår, der finder anvendelse på Unionens øvrige ansatte." 2. Almindelige bestemmelser "Bestemmelser vedtaget af Rådet for Den Europæiske Union eller delegerede retsakter vedtaget af Europa-Kommissionen for anvendelsen af personalevedtægten, og som gælder for ansatte i Unionens institutioner og agenturer." 3. Bestemmelser fastsat ved fælles overenskomst "For anvendelsen af visse artikler i vedtægten henvises udtrykkeligt til bestemmelser fastsat efter fælles aftale mellem institutionerne. Disse bestemmelser vedtages på nøjagtig samme måde af de enkelte institutioner, og Domstolens præsident bekræfter herefter den fælles aftale mellem institutionerne." 4. Almindelige gennemførelsesbestemmelser "Hvis det er udtrykkeligt hjemlet i vedtægten, vedtager den enkelte institution sine egne almindelige gennemførelsesbestemmelser til vedtægtens artikler efter høring af Personaleudvalget og efter udtalelse fra Vedtægtsudvalget. Visse tekster vedtages ligeledes af institutionerne i form af "almindelige gennemførelsesbestemmelser", enten når "gennemførelsesbestemmelser" er foreskrevet i vedtægtens artikler, eller når de vedtægtsmæssige bestemmelser ikke er tilstrækkelig klare til at kunne anvendes direkte." 5. Andre interne bestemmelser "Tekster vedtaget af de enkelte institutioner til gennemførelse af vedtægten. Der er hverken tale om bestemmelser fastsat efter fælles aftale eller almindelige gennemførelsesbestemmelser." Denne rapport vedrører de bestemmelser, der er opført i afsnit 3-5 i registret. For så vidt angår disse bestemmelser, viser en konsultation af registret, at institutionerne i det store og hele har opfyldt deres forpligtelse til at indgive deres gennemførelsesbestemmelser til registret. Med hensyn til afsnit 4 og 5 i registret skal det bemærkes, at indholdet af registret ikke er identisk med indholdet af denne rapport. Denne forskel skyldes primært, at der ikke er en fælles metode til indgivelse af gennemførelsesbestemmelser til registret, hvilket kan betyde, at tilgangen ikke er den samme som i denne rapport. En række institutioner har f.eks. indgivet visse bestemmelser til registret som "almindelige gennemførelsesbestemmelser", selv om de i denne rapport klassificeres som "andre gennemførelsesbestemmelser". Nogle institutioner har indgivet bestemmelser om ændring af en allerede eksisterende bestemmelse til registret særskilt, men i denne rapport betragtes ændringsbestemmelser ikke som særskilte bestemmelser. Registret indeholder også gennemførelsesbestemmelser, som ikke længere var gældende i den periode, som rapporten dækker, og som derfor ikke er omhandlet i rapporten.

En anden begrundelse for forskellen er det forhold, at visse bestemmelser (som oftest "andre gennemførelsesbestemmelser") (endnu) ikke er blevet indgivet til registret. For så vidt angår agenturerne, var registret ved at blive omstruktureret på tidspunktet for færdiggørelsen af denne rapport for at tage højde for deres særlige situation. Man var i gang med at strømline præsentationen af gennemførelsesbestemmelserne i de forskellige agenturer, navnlig gennemførelsesbestemmelserne vedtaget på grundlag af Kommissionens forhåndsgodkendelse (se nedenfor punkt 4b) og de individuelle afgørelser til gennemførelse af vedtægten. OVERHOLDELSE → Institutionerne har i det store og hele overholdt rammen for vedtægten og ansættelsesvilkårene for øvrige ansatte. → Denne rapport har ikke afdækket systemiske problemer eller andre foruroligende problemer. Institutionerne overholder navnlig de ændringer vedrørende gennemførelsesbestemmelser, der blev indført ved vedtægtsreformen i 2014. → Rapporten gør det muligt at indkredse de – alt i alt begrænsede – områder, hvor institutionerne har haltet bagefter i forhold til den retlige ramme. → Domstolens register fungerer efter hensigten.



AFSNIT 4. FORVALTNING FORVALTNING → Hvilke mekanismer er indført for at sikre, at institutionerne så vidt muligt harmoniserer deres praksis for at undgå forskelsbehandling af EU-ansatte? → Hvilke forvaltningsmekanismer er indført for agenturerne? a) Harmonisering af bestemmelser og praksis i de forskellige institutioner 1) Kollegiet af administrationschefers rolle De europæiske institutioner har siden oprettelsen samarbejdet på interinstitutionelt niveau. Formændene for institutionerne mødtes oprindeligt i Formandsudvalget (Commission des presidents).

Siden 1958 har administrationscheferne mødtes i kollegiet af administrationschefer (Collège des Chefs d'administration – CCA). Kollegiet af administrationschefer har hjemmel i vedtægtens artikel 110, stk. 5, hvori det hedder: "De administrative afdelinger i henholdsvis institutionerne og agenturerne hører regelmæssigt hinanden om anvendelsen af denne vedtægt. Ved sådanne høringer repræsenteres agenturerne af fælles repræsentanter i henhold til bestemmelser, som fastsættes efter aftale mellem agenturerne." Kollegiet er sammensat af EU-institutionernes administrationschefer (generaldirektørerne og direktørerne med ansvar for administration og/eller menneskelige ressourcer) og en repræsentant for agenturerne udpeget af agenturerne. En konsulent fra Europa-Kommissionens Juridiske Tjeneste deltager i alle møder. Der er lang praksis for, at formandskabet for kollegiet varetages af justitssekretæren for Den Europæiske Unions Domstol efter aftale mellem administrationscheferne. Alle administrationscheferne kan anmode om at få sat et punkt på dagsordenen til afgørelse og drøftelse eller orientering. Hvis administrationscheferne efter drøftelserne når til enighed om at anvende administrativ praksis på samme måde, vedtager de enkelte administrationschefer interne instrukser eller anbefaler den kompetente administrative myndighed at vedtage afgørelser. Hvis spørgsmålet vedrører en harmoniseret fortolkning af visse bestemmelser i vedtægten eller ansættelsesvilkårene for øvrige ansatte, omdannes kollegiets afgørelser til administrationschefernes konklusioner (Conclusions des Chefs d'administration). De enkelte institutioner vedtager interne instrukser for anvendelse af disse konklusioner. Flere forberedende udvalg bistår kollegiet i dets arbejde. De kan også foreslå punkter til dagsordenen. For så vidt angår spørgsmål om anvendelse af vedtægten, udføres det forberedende arbejde af Udvalget til forberedelse af statutmæssige anliggender (Comité de préparation pour les questions statutaires – CPQS). PROCEDUREN FOR VEDTAGELSE AF ADMINISTRATIONSCHEFERNES KONKLUSIONER Det forberedende udvalgs udarbejdelse af et udkast til konklusion Kollegiet af administrationschefers vedtagelse af udkastet til konklusion Færdiggørelse af den foreløbige tekst til konklusionen og kollegiets sekretariatets tildeling af et nummer Forelæggelse af konklusionen for Vedtægtsudvalget med henblik på bemærkninger Medformandens fremlæggelse af Vedtægtsudvalgets bemærkninger på et møde i kollegiet Kollegiet af administrationschefers vedtagelse af den endelige konklusion KONKLUSION

Vedtagelse af en intern instruks for ansættelsesmyndigheden i de enkelte institutioners gennemførelse af konklusionen Der er lang praksis for at basere beslutningsprocessen i kollegiet af administrationschefer på konsensus. Det betyder, at alle administrationscheferne bestræber sig på at nå til enighed om en konklusion. På baggrund af deres pligt til samarbejde som fastsat i vedtægtens artikel 110, stk. 5, og lang praksis bestræber administrationscheferne sig i deres drøftelser på at nå til enighed om en harmonisering af bestemmelser og praksis i alle institutionerne. 2) Vedtægtsudvalgets rolle I henhold til artikel 10, første afsnit, i vedtægten består Vedtægtsudvalget (Comité du statut) af repræsentanter for Unionens institutioner og et lige så stort antal repræsentanter for disses personaleudvalg. Agenturerne har fælles repræsentation. I henhold til artikel 1 i bestemmelserne vedtaget ved fælles overenskomst mellem EU-institutionernes ansættelsesmyndigheder om sammensætningen af Vedtægtsudvalget består udvalget af 22 medlemmer: et medlem udpeget af hver af de ti institutioner, et medlem udpeget af agenturerne, et medlem udpeget af personaleudvalget i hver af de ti institutioner og et medlem udpeget af agenturernes personaleudvalg. Vedtægtsudvalget høres forud for vedtagelsen af bestemmelser ved fælles overenskomst mellem institutionerne, af almindelige gennemførelsesbestemmelser og af administrationschefernes konklusioner. Udvalget kan også høres af en institution forud for vedtagelsen af andre gennemførelsesbestemmelser. Beslutningsprocessen i Vedtægtsudvalget er baseret på et system med kvalificeret flertal som præciseret i artikel 2 i bestemmelserne vedtaget ved fælles overenskomst mellem EU-institutionernes ansættelsesmyndigheder om sammensætningen af Vedtægtsudvalget. b) Harmonisering af bestemmelser og praksis i de forskellige agenturer For så vidt angår gennemførelsesbestemmelserne i agenturerne, er den vigtigste drivkraft for en harmoniseret tilgang princippet indført i vedtægtens artikel 110, stk. 2, om, at de gennemførelsesbestemmelser, som Kommissionen vedtager, finder tilsvarende anvendelse på agenturerne. Hvis agenturerne ønsker at vedtage en individuel afgørelse uden for denne ramme, skal de anmode om Kommissionens godkendelse. Med henblik på forenkling, administrativ effektivitet og harmonisering af bestemmelser og praksis i de forskellige agenturer har Kommissionen indført en mekanisme for forhåndsgodkendelse, der er betinget af, at det pågældende agentur følger en ensartet model foreslået af Kommissionen. Som anført i bilag IV er forhåndsgodkendelser blevet anvendt på følgende områder: oprettelse af et personaleudvalg, chikane, tjenestefrihed af personlige årsager, årlig udtalelse/bedømmelse, forfremmelse, arbejdstid, ansættelse og omklassificering af midlertidigt ansatte som omhandlet i artikel 2, litra f), i ansættelsesvilkårene for øvrige ansatte, maksimal varighed for benyttelse af ikke-permanent personale, bedømmelse og omklassificering af kontraktansatte. FORVALTNING → Forvaltningen i de forskellige institutioner er baseret på en lang administrativ praksis. → Siden reformen i 2014 forvaltes agenturerne af Kommissionen. Den vigtigste drivkraft er den tilsvarende anvendelse af Kommissionens bestemmelser i agenturerne. → En anden vigtig drivkraft er den praksis, som Kommissionen har udviklet ved at gøre godkendelsen af fravigelser betinget af, at agenturerne anvender harmoniserede modelafgørelser. Med disse "forhåndsgodkendelser" undgås et stort antal individuelle fravigelser i de forskellige agenturer. AFSNIT 5. SAMMENFATTENDE KONKLUSION

Denne rapport giver et overblik over de bestemmelser, der er blevet vedtaget med henblik på gennemførelse af vedtægten og ansættelsesvilkårene for øvrige ansatte i institutionerne, og som var gældende i perioden 2014-2016. Der er følgende hovedtræk: 1.Institutionerne har i vid udstrækning anvendt deres beføjelser til at vedtage gennemførelsesbestemmelser til vedtægten og ansættelsesvilkårene for øvrige ansatte. 2.Ansættelsesmyndigheden i de enkelte institutioner har udøvet disse beføjelser i forskellig grad. Disse forskelle kan betragtes som en afspejling af forskellige administrative forhold og princippet om de enkelte institutioners uafhængighed som arbejdsgiver som anerkendt i EU-retten. 3.I forbindelse med vedtagelsen af gennemførelsesbestemmelser har institutionernes ansættelsesmyndigheder overholdt den retlige ramme, som er fastsat i vedtægten og ansættelsesvilkårene for øvrige ansatte. 4.Den Europæiske Unions Domstol har siden februar 2014 ført et register over gennemførelsesbestemmelser i henhold til vedtægtens artikel 110, stk. 6. Dette register er offentligt tilgængeligt og ajourføres løbende af institutionerne. 5.Der er indført en række mekanismer med henblik på at sikre en ensartet anvendelse af vedtægten og ansættelsesvilkårene for øvrige ansatte i de forskellige institutioner og agenturer, f.eks.: ·Anvendelse af bestemmelser vedtaget ved fælles overenskomst mellem EU-institutionerne ·Institutionernes mulighed for at bemyndige en enkelt institution til at vedtage almindelige gennemførelsesbestemmelser, som gælder for alle institutionerne ·Obligatorisk høring af Vedtægtsudvalget inden vedtagelse af almindelige gennemførelsesbestemmelser ·Regelmæssige høringer mellem de administrative afdelinger i henholdsvis institutionerne og agenturerne i henhold til vedtægtens artikel 110, stk. 5. ·Særlige mekanismer, der gælder for agenturer (tilsvarende anvendelse af Kommissionens bestemmelser, horisontale forhåndsgodkendelser). KONKLUSION

→ Konsekvent anvendelse af personalevedtægten: Institutionerne kan anvende vedtægten for tjenestemænd og ansættelsesvilkårene for øvrige ansatte på deres personale i overensstemmelse med princippet om de enkelte institutioners uafhængighed. Denne uafhængighed udøves inden for den retlige ramme, der er fastsat i vedtægten. Vedtægten indeholder særlige mekanismer, der skal sikre en fælles interinstitutionel tilgang, når der er behov for harmonisering på et område. → Åbenhed: Rapporten indeholder en udtømmende redegørelse for situationen i de forskellige institutioner. Der redegøres for alle gennemførelsesbestemmelserne på grundlag af en fælles metodologi, hvilket gør det muligt at anvende en komparativ tilgang på tværs af institutionerne for derved at øge åbenheden. Rapporten giver et samlet overblik over agenturerne, og der foretages en analyse af virkningerne af de harmoniseringsmekanismer, der er indført siden 2014. → Overholdelse: Institutionerne har i det store og hele overholdt rammen for vedtægten og ansættelsesvilkårene for øvrige ansatte. Denne rapport har ikke afdækket systemiske problemer eller andre foruroligende problemer. Institutionerne overholder navnlig de ændringer vedrørende gennemførelsesbestemmelser, der blev indført ved vedtægtsreformen i 2014. Rapporten gør det muligt at indkredse de – alt i alt begrænsede – områder, hvor institutionerne har haltet bagefter i forhold til den retlige ramme. Domstolens register fungerer efter hensigten. → Forvaltning: Forvaltningen i de forskellige institutioner er baseret på en lang administrativ praksis. For så vidt angår de gennemførelsesbestemmelser, der er blevet vedtaget i overensstemmelse med vedtægten, er Kommissionens forvaltning af agenturerne blevet styrket ved reformen i 2014. Den vigtigste drivkraft er den tilsvarende anvendelse af Kommissionens bestemmelser i agenturerne. En anden vigtig drivkraft er den praksis, som Kommissionen har udviklet ved at gøre godkendelsen af fravigelser betinget af, at agenturerne anvender harmoniserede modelafgørelser. Med disse "forhåndsgodkendelser" undgås et stort antal individuelle fravigelser i de forskellige agenturer. FREMTIDEN Med hensyn til de enkelte institutioners manglende overholdelse kan de allerede nu følge op på deres respektive manglende overholdelse som afdækket i denne rapport. Det bør undersøges, hvordan et styrket samarbejde mellem institutionerne kan fremme ligebehandlingen af EU-ansatte i overensstemmelse med vedtægten.